Des Kloschder hot da Håns V. vun Härschhorn zåmme mit soiner Fraa Iland vun Dhaun un soine Brieder Cunarad un Ewwerhard (Conrad und Eberhard) gschdift. Di Kärsch is im Johr 1406 geweiht worre. Da Cunarad vun Härschhorn waa seunerzeit Domherr in Määnz. Gebaut is des Kloschder am Hång unnerhalb vun da Burg Härschhorn un iwwer da Schdadt. Es sin ugfähr e Dutzend Mënsch vum Karmeliterorde eugsetzt worre. Noch are wechslvolle Gschicht is des Kloschder 1803 ufgeleest worre. Noch geplåndem Abriß is di Kärsch schließlisch erhalde un renoviert worre. Seit 1910 is se widder als Parrkärsch geweiht.